
Projektas
PLANAVIMO DARBŲ PROGRAMA 
DETALIOJO PLANAVIMO DOKUMENTUI KOREGUOTI

1. Planavimo dokumento pavadinimas: Lazdynų rajono žemutinės terasos detaliojo plano sprendinių koregavimas sklype Kazimiero Jelskio g. 24 (kadastro Nr. 0101/0051:1594) ir gretimoje teritorijoje inicijavimo sutarties pagrindu.
2. Planuojamos teritorijos (sklypų) adresas: Kazimiero Jelskio g. 24 (kadastro Nr. 0101/0051:1594) ir gretima teritorija.
3. Planuojamos teritorijos plotas: apie 1,8 ha
4. Planavimo organizatorius: Vilniaus miesto savivaldybės administracijos direktorius, Konstitucijos pr. 3, LT-09601, Vilnius, tel. +370 5 211 2000, el. p. savivaldybe@vilnius.lt.
5. Planavimo iniciatorius: juridinis asmuo. 
6. Rengėjas: pasirenka planavimo iniciatorius.
7. Planavimo pagrindas: iniciatoriaus prašymas
8. Nagrinėjama (numatomų sprendinių įtaką patirianti) teritorija: Teritorija apribota Kazimiero Jelskio gatvės inžinerinių komunikacijų koridorius, antropogeninio objekto – „Litexpo“ Lietuvos parodų ir kongresų centro ir valstybinio miško sklypo.
9. Planavimo tikslai ir detaliojo plano uždaviniai: 
- padalyti sklypus;
- suplanuoti trūkstamą infrastruktūrą;
- nustatyti teritorijos naudojimo reglamentus vadovaujantis galiojančiais teisės aktais ir Vilniaus miesto savivaldybės teritorijos bendrojo plano sprendiniais;
10. Papildomi planavimo uždaviniai: 
- derinti sprendinius prie kraštovaizdžio savitumo, reljefo formų ir kitų gamtinių objektų;
- sprendinius numatyti įvertinus su planuojama teritorija besiribojančias ar artimas teritorijas, jų parengtus ir rengiamus detaliuosius planus;
- suplanuoti optimalų inžinerinių komunikacijų koridorių tinklą, kitas susisiekimo komunikacijas ir joms funkcionuoti reikalingų servitutų poreikį; 
- numatyti funkcinius bei kompozicinius ryšius su gretimomis teritorijomis; 
- suformuoti optimalią urbanistinę struktūrą;
- vykdyti institucijų išduotose planavimo sąlygose nurodytus reikalavimus.
- parengti papildomą informaciją, reikalingą detaliojo plano sprendiniams paaiškinti ir (ar) įgyvendinti.
11. Papildomi teritorijos naudojimo reglamentai: leistinas pastatų aukštų skaičius.
12. Keičiami galiojančiame detaliajame plane nustatyti reglamentai (išskyrus Kompleksinio teritorijų planavimo dokumentų rengimo taisyklių 315.1 ir 315.2 papunkčiuose nurodytus atvejus):  keičiamos detaliuoju planu suplanuotų sklypų ribos, padalijami sklypai, nustatomi teritorijos naudojimo reglamentai. 
13. Tyrimai ir galimybių studijos: parengti planuojamos teritorijos topografinį planą; atlikti medžių inventorizaciją.
14. SPAV reikalingumas: nereikalingas.
15. Detaliojo plano koncepcijos rengimas: nerengiama.
16. Atviras konkursas geriausiai urbanistinei idėjai atrinkti: nereikalingas.
17. Sprendinių nepriklausomas ekspertinis vertinimas: nereikalingas
18. Suplanuotų urbanistinių struktūrų vizualizacijos 3D formatu ir maketo parengimas: nereikalingas.
19. Esamos būklės įvertinimo stadija: atliekama.
20. Informacinio (ių) stendo(ų) vieta(os) ir stendo matmenys: informacinio stendo vietos nurodytos tvirtinamoje miesto plano ištraukoje. Informacinis stendas nemažesnis nei 1,5 kv. m.
21. Detaliojo planavimo etapai: parengiamasis, rengimo ir baigiamasis etapai. 
22. Viešumo užtikrinimas: detaliojo plano rengimo viešumo procedūros atliekamos teisės aktuose nustatyta tvarka. Jas užtikrina planavimo organizatorius ir jo įgaliotas asmuo.
23. Planavimo terminai: nurodomi teritorijų planavimo proceso inicijavimo sutartyje.
24. Derinimo procedūra: detalųjį planą derinti Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje (TPS „Vartai“). 
25. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis. Planavimo organizatorius patvirtintą dokumentą turi užregistruoti Lietuvos Respublikos teritorijų planavimo dokumentų registro informacinėje sistemoje.




